ddrg/super_eurlex huggingface dataset:
3.

a) Jos joku komission jäsenistä, kun on kyse edellä olevan 1 kohdan b alakohdan i tai ii alakohdan nojalla annetusta suosituksesta, tai joku komission jäsen, joka on myös asianomaisen alakomission jäsen, kun on kyse 1 kohdan b alakohdan iii tai iv alakohdan nojalla annetusta suosituksesta, esittää komissiolle tällaista suositusta koskevan vastalauseen edellä olevan 2 kohdan mukaisesti asetetussa määräajassa, suositus ei tule voimaan niiden komission jäsenten osalta, jotka ovat esittäneet vastalauseen. b) Jos komission jäsenten enemmistö on esittänyt vastalauseita edellä olevan 2 kohdan mukaisesti vahvistetussa määräajassa, suositus ei tule voimaan komission minkään jäsenen osalta. c) Komission jäsenen, joka esittää vastalauseen edellä olevan a alakohdan mukaisesti, on toimitettava komissiolle kirjallisesti vastalauseen syy sen esittämisen hetkellä, ja sen on perustuttava yhteen tai useampaan seuraavista perusteista: i) suositus on ristiriidassa tämän yleissopimuksen tai muiden asiaa koskevien kansainvälisen oikeuden sääntöjen kanssa; ii) suositus syrjii perusteettomasti muodoltaan tai sisällöltään vastalauseen esittänyttä komission jäsentä; iii) komission jäsen ei voi käytännössä noudattaa toimenpidettä, koska se on omaksunut erilaisen lähestymistavan säilyttämisen ja kestävän hoidon suhteen tai koska sillä ei ole teknisiä valmiuksia panna suositusta täytäntöön; tai iv) turvarajoitukset, joiden seurauksena vastalauseen esittänyt komission jäsen ei pysty panemaan toimenpidettä täytäntöön tai noudattamaan sitä. d) Kunkin komission jäsenen, joka esittää tämän artiklan mukaisen vastalauseen, on myös toimitettava komissiolle mahdollisuuksien mukaan kuvaus mahdollisista vaihtoehtoisista säilyttämis- ja hoitotoimenpiteistä, joiden on oltava vähintään yhtä tehokkaita kuin vastalauseen kohteena oleva toimenpide.
1.5

Päällikön on kirjattava päivittäin kalastuspäiväkirjaan kunkin kalastustoimen osalta kunkin pyydetyn ja aluksella pidetyn lajin arvioitu määrä. Määrät on ilmoitettava kilogrammoina elopainoa tai tarvittaessa kappalemääränä. Kalastuspäiväkirja on täytettävä selkeästi suuraakkosin, ja päällikön on allekirjoitettava se. Päällikkö vastaa kalastuspäiväkirjaan merkittyjen tietojen paikkansapitävyydestä. Kalastuspäiväkirjan tiedot toimitetaan automaattisesti lippuvaltion kalastuksenseurantakeskukselle ja Senegalin toimivaltaiselle viranomaiselle sähköisesti päivittäin. Näihin tietoihin on sisällyttävä vähintään a) kalastusaluksen tunnistenumerot ja nimi; b) kunkin lajin FAO:n kolmikirjaiminen koodi; c) kyseessä oleva alue, jolta saaliit on saatu; d) päivämäärä ja tapauksen mukaan pyyntiaika; e) satamasta lähtö- ja satamaan saapumispäivämäärät ja -kellonajat sekä kalastusmatkan kesto; f) pyydyksen tyyppi, tekniset eritelmät ja koko; g) kustakin lajista arvioitu aluksella pidetty määrä kilogrammoina elopainona ilmaistuna tai tapauksen mukaan kappalemäärä; h) kustakin lajista arvioitu poisheitetty määrä kilogrammoina elopainona ilmaistuna tai tapauksen mukaan kappalemäärä.
MUUTOKSET TIR-CARNET’ISIIN MERKITTYJEN TAVAROIDEN KANSAINVÄLISESTÄ KULJETUKSESTA TEHTYYN TULLIYLEISSOPIMUKSEEN (VUODEN 1975 TIR-YLEISSOPIMUKSEEN)

YK:n tallettajan ilmoituksen C.N.91.2022.TREATIES-XI.A.16 mukaan seuraavat kaikkia sopimuspuolia koskevat TIR-yleissopimuksen muutokset tulevat voimaan 25. kesäkuuta 2022:

18 artiklan kolmas rivi

Korvataan ilmaisu ”neljä” ilmaisulla ”kahdeksan”

Lisätään uusi kohta seuraavasti: ”Tulliviranomaiset voivat rajoittaa alueellaan olevien lähtö- (tai määrä)tullitoimipaikkojen enimmäismäärän alle seitsemään mutta eivät alle kolmeen.”

Liite 1, MALLI 1, kansisivu 2: TIR-carnet’n malli, ”règles relatives à l’utilisation du carnet TIR”, kohta 5

Korvataan ilmaisu ”quatre” ilmaisulla ”huit”

Liite 1, MALLI 2, kansisivu 3: TIR-carnet’n malli 1, ”rules regarding the use of the TIR Carnet”, kohta 5

Korvataan ilmaisu ”four” ilmaisulla ”eight”

Liite 1, MALLI 1, sivu 5 (valkoinen), TIR-carnet’n malli, lehti nro 1

Korvataan lehti nro 1 seuraavasti (1):

Liite 1, MALLI 1, sivu 6 (vihreä), TIR-carnet’n malli 1, lehti nro 2

Korvataan lehti nro 2 seuraavasti (2):

Liite 1, MALLI 2, kansisivu 2: TIR-carnet’n malli, ”règles relatives à l’utilisation du carnet TIR”, kohta 5

Korvataan ilmaisu ”quatre” ilmaisulla ”huit”

Liite 1, MALLI 2, kansisivu 3: TIR-carnet’n malli 1, ”rules regarding the use of the TIR Carnet”, kohta 5

Korvataan ilmaisu ”four” ilmaisulla ”eight”

Liite 1, MALLI 2, sivu 12 (valkoinen), TIR-carnet’n malli, lehti nro 1

Korvataan lehti nro 1 seuraavasti (3):

Liite 1, MALLI 2, sivu 13 (vihreä), TIR-carnet’n malli, lehti nro 2

Korvataan lehti nro 2 seuraavasti (4)

Liite 6, uusi 18 artiklan selittävä huomautus

Lisätään uusi selittävä huomautus 0.18.3 seuraavasti:

0.18.3 Sopimuspuolten on julkaistava tiedot näistä rajoituksista ja ilmoitettava niistä TIR:n toimeenpanevalle neuvostolle, muun muassa käyttämällä asianmukaisesti sähköisiä sovelluksia, jotka TIR:n sihteeristö on kehittänyt tähän tarkoitukseen TIR:n toimeenpanevan neuvoston valvonnassa.

GOODS MANIFEST

GOODS MANIFEST

GOODS MANIFEST

GOODS MANIFEST

(1) Ks. tämän asiakirjan sivu 3.

(2) See pages 4 and 5 of this document.

(3) See pages 6 and 7 of this document.

(4) See pages 8 and 9 of this document.
ETY - Kypros-assosiointineuvoston päätös N:o 1/87, tehty 11 päivänä joulukuuta 1987, alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan 6 ja 17 artiklan muuttamisesta uudelleen



Virallinen lehti nro L 397 , 31/12/1987 s. 0006

Suomenk. erityispainos Alue 2 Nide 6 s. 0006

Ruotsink. erityispainos Alue 2 Nide 6 s. 0006



ETY - KYPROS-ASSOSIOINTINEUVOSTON PÄÄTÖS N:o 1/87, tehty 11 päivänä joulukuuta 1987, "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan 6 ja 17 artiklan muuttamisesta uudelleen ASSOSIOINTINEUVOSTO, joka ottaa huomioon Brysselissä 19 päivänä joulukuuta 1972 allekirjoitetun Euroopan talousyhteisön ja Kyproksen tasavallan välisen sopimuksen, ottaa huomioon "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan, jäljempänä "pöytäkirja", ja erityisesti sen 25 artiklan, sekä katsoo, että ECUa vastaavat rahamäärät tiettyinä kansallisina valuuttoina olivat 1 päivänä lokakuuta 1986 pienemmät kuin vastaavat määrät 1 päivänä lokakuuta 1984; assosiointineuvoston päätöksellä 1/81 määrätyn perustepäivämäärän muuttumisesta ilman eri toimenpiteitä voisi muutettaessa kyseisiksi kansallisiksi valuutoiksi seurata voimassa olevien rajojen laskeminen yksinkertaistettujen asiakirjavaatimusten osalta; tämän välttämiseksi on tarpeen nostaa tällaisia ECUina ilmaistavia rajoja, ON PÄÄTTÄNYT SEURAAVAA: 1 artikla Muutetaan pöytäkirja seuraavasti: 1) korvataan 6 artiklan 1 kohdan toisessa alakohdassa ilmaisu "2 355 ECUa" ilmaisulla "2 590 ECUa"; 2) korvataan 17 artiklan 2 kohdassa ilmaisu "165 ECUa" ilmaisulla "180 ECUa" ja ilmaisu "470 ECUa" ilmaisulla "515 ECUa". 2 artikla Tämä päätös tulee voimaan 1 päivänä tammikuuta 1988. Tehty Brysselissä 11 päivänä joulukuuta 1987. Assosiointineuvoston puolesta Puheenjohtaja J. E. LARSEN
ETY-Sveitsi-sekakomitean päätös N:o 1/89, tehty 26 päivänä kesäkuuta 1989, alkuperätuotteiden käsitteen määritelmää ja hallinnollisen yhteistyönmenetelmiä koskevan pöytäkirjan N:o 3 liitteen III muuttamisesta



Virallinen lehti nro L 278 , 27/09/1989 s. 0023 - 0024

Suomenk. erityispainos Alue 2 Nide 7 s. 0086

Ruotsink. erityispainos Alue 2 Nide 7 s. 0086



ETY-SVEITSI-SEKAKOMITEAN PÄÄTÖS N:o 1/89, tehty 26 päivänä kesäkuuta 1989, alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan N:o 3 liitteen III muuttamisesta SEKAKOMITEA, joka ottaa huomioon Euroopan talousyhteisön ja Sveitsin valaliiton Brysselissä 22 päivänä heinäkuuta 1972 allekirjoitetun sopimuksen, ottaa huomioon "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3, jäljempänä "pöytäkirja N:o 3", ja erityisesti sen 28 artiklan, sekä katsoo, että sekakomitean päätöksen 1/88 liitteenä olevassa yhteisessä julistuksessa määrätään alkuperäsääntöihin harmonoidun järjestelmän käyttöönoton johdosta tehtyjen muutosten uudelleen tarkastelusta, jos näistä muutoksista aiheutuu kyseisten alojen etujen kannalta vahingollinen tilanne; siinä määrätään lisäksi kyseisen alkuperäsäännön sisällön palauttamisesta 1 päivästä tammikuuta 1988, ja sekakomitean päätöksessä N:o 1/88 vahvistettu esikypsennettyä tai muulla tavalla valmistettua viljaa jyvinä tai jyväsinä, ei kuitenkaan maissia, koskeva alkuperäsääntö on muutettava tämän säännön sisällön palauttamiseksi sellaisena kuin se oli vahvistettu ennen harmonoidun järjestelmän käyttöönottoa, ON PÄÄTTÄNYT SEURAAVAA: 1 artikla Korvataan Euroopan talousyhteisön ja Sveitsin valaliiton sopimuksen pöytäkirjan N:o 3 liitteessä III olevaan HS-nimikettä 1904 koskeva otsikko tämän päätöksen liitteessä olevalla otsikolla. 2 artikla Tämä päätös tulee voimaan 1 päivänä tammikuuta 1988. Tehty Brysselissä 26 päivänä kesäkuuta 1989. Sekakomitean puolesta Puheenjohtaja B. DE TSCHARNER LIITE >TAULUKON PAIKKA>
ETY-Andorra-sekakomitean päätös N:o 8/91, tehty 31 päivänä joulukuuta 1991, käsitteen "peräisin olevat tuotteet" (alkuperätuotteet) määrittelyä ja hallinnollisen yhteistyön menetelmiä koskevan lisäyksen 2 artiklassa olevien ecuina ilmaistujen määrien muuttamisesta



Virallinen lehti nro L 043 , 19/02/1992 s. 0035 - 0035

Suomenk. erityispainos Alue 3 Nide 41 s. 0009

Ruotsink. erityispainos Alue 3 Nide 41 s. 0009



ETY-ANDORRA-SEKAKOMITEAN PÄÄTÖS N:o 8/91, tehty 31 päivänä joulukuuta 1991, käsitteen "peräisin olevat tuotteet" (alkuperätuotteet) määrittelyä ja hallinnollisen yhteistyön menetelmiä koskevan lisäyksen 2 artiklassa olevien ecuina ilmaistujen määrien muuttamisesta (92/117/ETY) SEKAKOMITEA, joka ottaa huomioon Euroopan talousyhteisön ja Andorran ruhtinaskunnan kirjeenvaihtona tehdyn sopimuksen ja erityisesti sen 17 artiklan 8 kohdan, sekä katsoo, että valuuttakurssien kehityksen huomioon ottamiseksi olisi muutettava käsitteen "peräisin olevat tuotteet" (alkuperätuotteet) määrittelyä ja hallinnollisen yhteistyön menetelmiä koskevan lisäyksen 2 artiklassa olevia ecuina ilmaistuja määriä, ON PÄÄTTÄNYT SEURAAVAA: 1 artikla Muutetaan käsitteen "peräisin olevat tuotteet" (alkuperätuotteet) määrittelyä ja hallinnollisen yhteistyön menetelmiä koskevaa lisäystä seuraavasti: 1) korvataan 2 artiklan 1 kohdan b alakohdassa määrä "2 820 ecua" määrällä "3 000" ecua; 2) korvataan 2 artiklan 2 kohdan a alakohdassa määrä "200 ecua" määrällä "215 ecua"; 3) korvataan 2 artiklan 2 kohdan b alakohdassa määrä "565 ecua" määrällä "600 ecua". 2 artikla Tätä päätöstä sovelletaan 1 päivästä heinäkuuta 1991. Tehty Andorra-la-Vellassa 31 päivänä joulukuuta 1991. Sekakomitean puolesta Puheenjohtaja Jaume BARTUMEU CASSANY
ETA:n sekakomitean päätös N:o 5/94, annettu 8 päivänä helmikuuta 1994, ETA-sopimuksen pöytäkirjan 37 ja liitteen VII muuttamisesta



Virallinen lehti nro L 085 , 30/03/1994 s. 0071 - 0071

Suomenk. erityispainos Alue 2 Nide 14 s. 0014

Ruotsink. erityispainos Alue 2 Nide 14 s. 0014



ETA:N SEKAKOMITEAN PÄÄTÖS N:o 5/94, annettu 8 päivänä helmikuuta 1994, ETA-sopimuksen pöytäkirjan 37 ja liitteen VII muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen ja erityisesti sen 98 ja 101 artiklan sekä ETA-sopimuksen tarkistamisesta tehdyn pöytäkirjan, yhdessä jäljempänä "ETA-sopimus", sekä katsoo, että ETA-sopimuksen pöytäkirjan 37 osalta yhteisesti hyväksytyn toisen pöytäkirjamerkinnän mukaan pöytäkirjassa 37 olevaan luetteloon voidaan lisätä korkeammasta koulutuksesta annettavien tutkintotodistusten vastavuoroista tunnustamista käsittelevä seurantaryhmä (neuvoston direktiivi 89/48/ETY), ja on tarpeen muuttaa ETA-sopimuksen liitettä VII osallistumista koskevien tarkempien määräysten yksilöimiseksi, ON PÄÄTTÄNYT SEURAAVAA: 1 artikla Lisätään ETA-sopimuksen pöytäkirjassa 37 olevan 8 kohdan jälkeen: "korkeammasta koulutuksesta annettavien tutkintotodistusten vastavuoroista tunnustamista käsittelevä seurantaryhmä (neuvoston direktiivi 89/48/ETY)". 2 artikla Muutetaan liitettä VII (Tutkintotodistusten vastavuoroinen tunnustaminen) seuraavasti: Lisätään otsikon A. YLEINEN JÄRJESTELMÄ alle seuraava määräys 1 kohdan jälkeen (neuvoston direktiivi 89/48/ETY): "Islannin, Itävallan, Norjan, Ruotsin ja Suomen tämän sopimuksen 101 artiklan mukaista osallistumista koskevat tarkemmat määräykset: Islanti, Itävalta, Norja, Ruotsi ja Suomi voivat kukin nimetä yhden tarkkailijan osallistumaan direktiivin 89/48/ETY 9 artiklan 2 kohdassa tarkoitetun, korkeammasta koulutuksesta annettavien tutkintotodistusten vastavuoroista tunnustamista käsittelevän seurantaryhmän työskentelyyn. EY:n komissio ilmoittaa hyvissä ajoin osallistujille ryhmän kokouspäivät ja toimittaa heille asian kannalta merkitykselliset asiakirjat. 3 artikla Tämä päätös tulee voimaan 1 päivänä toukokuuta 1994, edellyttäen että ETA-sopimuksen 103 artiklan 1 kohdan mukaiset ilmoitukset on toimitettu ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 8 päivänä helmikuuta 1994. ETA:n sekakomitean puolesta Puheenjohtaja N. VAN DER PAS
ETA:n sekakomitean päätös N:o 18/94, annettu 28 päivänä lokakuuta 1994, ETA-sopimuksen liitteen IX (Rahoituspalvelut) muuttamisesta



Virallinen lehti nro L 325 , 17/12/1994 s. 0070 - 0070

Suomenk. erityispainos Alue 2 Nide 14 s. 0073

Ruotsink. erityispainos Alue 2 Nide 14 s. 0073



ETA:N SEKAKOMITEAN PÄÄTÖS N:o 18/94, annettu 28 päivänä lokakuuta 1994, ETA-sopimuksen liitteen IX (Rahoituspalvelut) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo, että Euroopan parlamentin ja neuvoston talletusten vakuusjärjestelmistä 30 päivänä toukokuuta 1994 annettu direktiivi 94/19/EY(1) on otettava osaksi sopimusta, ON PÄÄTTÄNYT SEURAAVAA: 1 artikla Lisätään sopimuksen liitteessä IX olevaan 19 kohtaan (neuvoston direktiivi 91/31/ETY) uusi kohta seuraavasti: "19a. 394 L 0019: Euroopan parlamentin ja neuvoston direktiivi 94/19/EY, annettu 30 päivänä toukokuuta 1994, talletusten vakuusjärjestelmistä (EYVL N:o L 135, 31.5.1994, s. 5)". 2 artikla Euroopan parlamentin ja neuvoston direktiivin 94/19/EY suomeksi, islanniksi, norjaksi ja ruotsiksi laaditut tekstit, jotka on liitetty tämän päätöksen vastaavaan toisintoon, ovat todistusvoimaisia. 3 artikla Tämä päätös tulee voimaan 15 päivänä joulukuuta 1994, jos sopimuksen 103 artiklan 1 kohdan mukaan vaadittavat ilmoitukset on tehty ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 28 päivänä lokakuuta 1994 ETA:n sekakomitean puolesta Puheenjohtaja H. HAFSTEIN (1) EYVL N:o L 135, 31.5.1994, s. 5
ETA:n sekakomitean päätös N:o 14/94, annettu 28 päivänä lokakuuta 1994, ETA-sopimuksen liitteen II (Tekniset määräykset,standardit, testaus ja varmentaminen) muuttamisesta



Virallinen lehti nro L 325 , 17/12/1994 s. 0065 - 0065

Suomenk. erityispainos Alue 2 Nide 14 s. 0068

Ruotsink. erityispainos Alue 2 Nide 14 s. 0068



ETA:N SEKAKOMITEAN PÄÄTÖS N:o 14/94, annettu 28 päivänä lokakuuta 1994, ETA-sopimuksen liitteen II (Tekniset määräykset,standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta laaditulla pöytäkirjalla, jäljempänä "sopimus", ja erityisesti sen 98 artiklan, sekä katsoo, että Euroopan parlamentin ja neuvoston direktiivi 94/9/EY(1), annettu 23 päivänä maaliskuuta 1994, räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön lähentämisestä on otettava osaksi sopimusta, ON PÄÄTTÄNYT SEURAAVAA: 1 artikla Lisätään sopimuksen liitteessä II olevan X luvun 7 kohdan (Neuvoston direktiivi 90/385/ETY) jälkeen seuraava: "7 a. 394 L 0009: Euroopan parlamentin ja neuvoston direktiivi 94/9/EY, annettu 23 päivänä maaliskuuta 1994, räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön lähentämisestä (EYVL N:o L 100, 19.4.1994, s. 1)". 2 artikla Euroopan parlamentin ja neuvoston direktiivin 94/9/EY suomeksi, islanniksi, norjaksi ja ruotsiksi laaditut tekstit, jotka on liitetty tämän päätöksen vastaavaan toisintoon, ovat todistusvoimaisia. 3 artikla Tämä päätös tulee voimaan 1 päivänä joulukuuta 1994, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 28 päivänä lokakuuta 1994. ETA:n sekakomitean puolesta Puheenjohtaja H. HAFSTEIN (1) EYVL N:o L 100, 19.4.1994, s. 1
ETA:n sekakomitean päätös N:o 4/95, tehty 27 päivänä tammikuuta 1995, ETA-sopimuksen liitteen I (Eläinlääkintä- ja kasvinsuojeluasiat) muuttamisesta



Virallinen lehti nro L 047 , 02/03/1995 s. 0024 - 0024



ETA:N SEKAKOMITEAN PÄÄTÖS N:o 4/95, tehty 27 päivänä tammikuuta 1995, ETA-sopimuksen liitteen I (Eläinlääkintä- ja kasvinsuojeluasiat) muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo, että sopimuksen liitettä I on muutettu viimeksi ETA-sopimuksen liitteen I (Eläinlääkintä- ja kasvinsuojeluasiat) ja liitteen II (Tekniset määräykset, standardit, testaus ja varmentaminen) muuttamisesta 28 syyskuuta 1994 tehdyllä ETA:n sekakomitean päätöksellä N:o 12/94 (1), ja haitallisten aineiden ja tuotteiden pitoisuuksia rehuissa koskevan neuvoston direktiivin 74/63/ETY muuttamisesta 22 päivänä huhtikuuta 1994 annettu komission direktiivi 94/16/EY (2) on otettava osaksi sopimusta, ON PÄÄTTÄNYT SEURAAVAA: 1 artikla Lisätään sopimuksen liitteessä I olevan II luvun 24 kohtaan (neuvoston direktiivi 74/63/ETY) ennen mukautusta luetelmakohta seuraavasti: "- 394 L 0016: Komission direktiivi 94/16/EY, annettu 22 päivänä huhtikuuta 1994 (EYVL N:o L 104, 23.4.1994, s. 32)." 2 artikla Direktiivin 94/16/EY islanniksi ja norjaksi laaditut tekstit, jotka on liitetty tämän päätöksen vastaavaan toisintoon, ovat todistusvoimaisia. 3 artikla Tämä päätös tulee voimaan 1 päivänä helmikuuta 1995, jos sopimuksen 103 artiklan 1 kohdassa edellytetyt ilmoitukset on tehty ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 27 päivänä tammikuuta 1995. ETA:n sekakomitean puolesta G. J. L. AVERY Puheenjohtaja (1) EYVL N:o L 292, 12.11.1994, s. 39 (2) EYVL N:o L 104, 23.4.1994, s. 32
ETA:n sekakomitean päätös N:o 28/95, tehty 19 päivänä toukokuuta 1995, ETA-sopimuksen liitteen XIII (Liikenne) muuttamisesta



Virallinen lehti nro L 231 , 28/09/1995 s. 0059 - 0059



ETA:N SEKAKOMITEAN PÄÄTÖS N:o 28/95, tehty 19 päivänä toukokuuta 1995, ETA-sopimuksen liitteen XIII (Liikenne) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä `sopimus`, ja erityisesti sen 98 artiklan, sekä katsoo, että sopimuksen liitettä XIII on muutettu pöytäkirjan 47 ja tiettyjen liitteiden muuttamisesta 21 päivänä maaliskuuta 1994 tehdyllä ETA:n sekakomitean päätöksellä N:o 7/94 (1), toimenpiteiden vahvistamisesta sisävesiliikenteen rakenteellisissa parannuksissa annetun neuvoston asetuksen (ETY) N:o 1101/89 panemiseksi täytäntöön annetun asetuksen (ETY) N:o 1102/89 muuttamisesta 14 päivänä joulukuuta 1994 annettu komission asetus (EY) N:o 3039/94 (2) on otettava osaksi sopimusta, ON PÄÄTTÄNYT SEURAAVAA: 1 artikla Lisätään sopimuksen liitteessä XIII olevaan 45 kohtaan (Komission asetus (ETY) N:o 1102/89) ennen mukautusta luetelmakohta seuraavasti: "- 394 R 3039: komission asetus (EY) N:o 3039/94, annettu 14 päivänä joulukuuta 1994 (EYVL N:o L 322, 15.12.1994, s. 11)". 2 artikla Komission asetuksen (EY) N:o 3039/94 islanniksi ja norjaksi laaditut tekstit, jotka on liitetty tämän päätöksen vastaavaan toisintoon, ovat todistusvoimaisia. 3 artikla Tämä päätös tulee voimaan 1 päivänä kesäkuuta 1995, jos sopimuksen 103 artiklan 1 kohdan mukaan vaadittavat ilmoitukset on tehty ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 19 päivänä toukokuuta 1995. ETA:n sekakomitean puolesta P. BENAVIDES Puheenjohtaja (1) EYVL N:o L 160, 28.6.1994, s. 1 (2) EYVL N:o L 322, 15.12.1994, s. 11
ETA:n sekakomitean päätös N:o 23/95, tehty 28 päivänä huhtikuuta 1995, ETA-sopimuksen liitteen XIV (Kilpailu) muuttamisesta



Virallinen lehti nro L 139 , 22/06/1995 s. 0014 - 0015



ETA:n SEKAKOMITEAN PÄÄTÖS N:o 23/95, tehty 28 päivänä huhtikuuta 1995, ETA-sopimuksen liitteen XIV (Kilpailu) muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä `sopimus`, ja erityisesti sen 98 artiklan, sekä katsoo, että sopimuksen liitettä XIV on viimeksi muutettu ETA-sopimuksen pöytäkirjan 47 ja tiettyjen liitteiden muuttamisesta 21 päivänä maaliskuuta 1994 tehdyllä ETA:n sekakomitean päätöksellä N:o 7/94 (1), ja perustamissopimuksen 85 artiklan 3 kohdan soveltamisesta patenttilisenssisopimusten ryhmiin 23 päivänä heinäkuuta 1984 annetun asetuksen (ETY) N:o 2349/84 muuttamisesta 17 päivänä tammikuuta 1995 annettu komission asetus (EY) N:o 70/95 (2) on otettava osaksi sopimusta, ON PÄÄTTÄNYT SEURAAVAA: 1 artikla Lisätään sopimuksen liitteessä XIV olevaan 5 kohtaan [komission asetus (ETY) N:o 2349/84] luetelmakohta seuraavasti: "- 395 L 0070: Komission asetus (EY) N:o 70/95, annettu 17 päivänä tammikuuta 1995, perustamissopimuksen 85 artiklan 3 kohdan soveltamisesta patenttilisenssisopimusten ryhmiin annetun asetuksen (ETY) N:o 2349/84 muuttamisesta (EYVL N:o L 12, 18.1.1995, s. 13)". 2 artikla Korvataan 5 kohdan 1 mukautuksen päivämäärä "31 päivään joulukuuta 1994" päivämäärällä "30 päivään kesäkuuta 1995". 3 artikla Asetuksen (EY) N:o 70/95 islanniksi ja norjaksi laaditut tekstit, jotka on liitetty tämän päätöksen vastaavaan toisintoon, ovat todistusvoimaisia. 4 artikla Tämä päätös tulee voimaan 1 päivänä toukokuuta 1995, jos sopimuksen 103 artiklan 1 kohdan mukaan vaadittavat ilmoitukset on tehty ETA:n sekakomitealle. Sitä sovelletaan 1 päivästä tammikuuta 1995. 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 28 päivänä huhtikuuta 1995. ETA:n sekakomitean puolesta G. J. L. AVERY Puheenjohtaja (1) EYVL N:o L 160, 28.6.1994, s. 1 (2) EYVL N:o L 12, 18.1.1995, s. 13